Rikunarita-ORG/Wikinium huggingface dataset:
# cidja

stagi cidja
danlu cidja
ni'o lo .**cidja** cu du lo marji poi la'a sema'e lo drotabmai .e lo grasu .e lo djacu ku ka'e se citka lo danlu noi cmima lo remna .i lo cidja cu la'a se krasi lo spati .a lo danlu .a lo drata se krasi no'u mu'a lo ledgrute .iku'ibo so'i remna kulnu pu sisku lo cidja zu'e lonu kalte .a lonu jmaji .i piso'a kulnu ca sisku zu'e lonu cange ra'u .a lonu fipkalte .a lo drata gundi
# la .uikipedi'as.

la **.uikipedi'as.**
ko'a goi la .**uikipedi'as.** nondi'a ke sorbau facycku si'u lo nonpalkagni po'u la'o .gy. Wikimedia Foundation .gy. .i ro prenu .e do ka'e bixygau so'a spisu be ko'a le dramau .i ko'a paremei megdo lo ckupau .i ku'i lo ni je li'i jbobau ckupau cu mectce

## e'u tcidu

* uitki
# la'ortu'a

la'ortu'a
zo **la'ortu'a** to bau le sanbau ku se cusku la'o sy *América Latina* sy .i bau le potybau ku se cusku la'o py. *América Latina* .py. .i bau le fasybau ku se cusku la'o fy *Amérique latine* fy toi goi ko'a cu so'eroi se smuni lo tutra noi vi ke'a .e lo bemjoitco lo se cusku bau lo latmo bangu

|   la'ortu'a |  |
| --- | --- |
|
beliz · benesuel · bolivias · ekuador · getygu'e · guatemal · kolombias · kostarikas · kubas · mexygu'e · nikaraguas · onduras · panamas · paraguais · perus · razgu'e · surinam · tciles · uruguais |
# romas

pixra
ni'o la .**romas**. goi ko'a zi'e no'u la'o .ibu *Roma* .ibu cu trutca be la .italias. gi'e traji barda je se xabju tcadu .i se xabju 3pi45ki'oki'o prenu gi'e se nilsefta 1pi285 pitki'otre .i ko'a se stuzi lo midju stici be le italias.zei tolbrazbani vi le .tiber.zei rirxe

ni'o le tcadu pu melo traji vilpa je vajni tcadu gi'e se xabju lo latmo nolraitru ca lo latmo sosygugje'a .i le tcadu cu ji'a vajni lo xriso citri gi'e se zdani le katolikas.zei be'ejda .e le .vatikan.zei tcadu
# lijda

vrici jdasni
ni'o lo'e **lijda** cu ciste fo loka krici fi lo bancu rarna .a lo censa .a lo cevni kei .e loka marde

### cabna liste be lo seljda

1. repipa le gigdo be lo prenu cu se xi'ojda .i
2. papici le gigdo be lo prenu cu se musyjda .i
3. papipa le gigdo be lo prenu cu se naljda gi'a no'e krici fi lo cevni gi'a krici ledu'u lo cevni na zasti .i
4. sonono le megdo be lo prenu cu se xinjda .i
5. cisovo le megdo be lo prenu cu se ke jungo nurma bo selnai lijda .i
6. cizexa le megdo be lo prenu cu se bu'ojda .i
7. cinono le megdo be lo prenu cu se ke mivmu'e lijda .i
8. panono le megdo be lo prenu cu se ke friko ke nalciska bo citri ja prenu bo fatri ke'e lijda .i
9. reci le megdo be lo prenu cu se lijda le lijdrsiki .i
10. paso le megdo be lo prenu cu se lijda le lijdrtcutce .i
11. pamu le megdo be lo prenu cu se ruxyjda .i
12. pavo le megdo be lo prenu cu se brojda .i
13. ze le megdo be lo prenu cu se lijda le lijdrba'a,i .i
14. xa le megdo be lo prenu cu se lijda le lijdrdjaina .i
15. vo le megdo be lo prenu cu se ponjda .i
16. repixa megdo be lo prenu cu se lijda le lijdrzaratuctra